
HOTĂRÂREA nr. 100/ 2022
pentru modificarea Hotărârii Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,
Analizând Proiectul de hotărâre nr. 101/ 2022 precum și Referatul de aprobare nr. 15.739/ 19 mai 2022 prezentat de domnul Lucian Marius Resmeriță, Primar al Municipiului Lupeni prin care solicită Consiliului local al Municipiului Lupeni adoptarea unei hotărâri de modificare a Hotărâri nr. 65/ 2022 în vederea eliminării unor erori materiale strecurate în organigrama și statul de funcţii al Aparatului de specialitate al Primarului Municipiului Lupeni;
Revăzând Hotărârea Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni;

Văzând Raportul comun nr. 15.869/ 20 mai 2022 prezentat de Direcția economică, Biroul Resurse Umane și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Ţinând cont de prevederile art. 154 alin. (3) din O.U.G. nr. 57/ 2019 privind Codul administrativ;
Cu respectarea prevederilor Legii - cadru nr. 153/ 2017 privind salarizarea unitară a personalului plătit din fonduri publice, cu modificările și completările ulterioare;
În temeiul art. 129, alin. (1), alin. (2) lit. ”a”, alin. (3) lit. ”c”, art. 139 alin. (1) și ale art. 196 alin. (1) lit. ”a” din Ordonanța de urgență nr. 57/ 2019 privind Codul administrativ
HOTĂRĂŞTE:
Art. 1 – Se aprobă modificarea Hotărârii Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni în sensul rectificării numărului de posturi inserat în organigrama Aparatului de specialitate al Primarului Municipiului Lupeni la Serviciul Lucrări Edilitar Gospodărești inserându-se numărul corect – 60 – în loc de 61 cum greșit a fost trecut.
Art. 2 – Se aprobă modificarea Hotărârii Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni în sensul rectificării următoarelor poziții din statul de funcții:
   - se va corecta denumirea serviciului - “Serviciul Achiziții, Investiții, Patrimoniu” cu denumirea corectă - “Serviciul Achiziții, Investiții, Lucrări, Patrimoniu”;
   - la poziția 80 la rubrica “observații” se va insera mențiunea “temporar ocupat”;
   - la poziția 94  la treapta profesională/ grad în loc de “funcționar” se va insera “referent”;
   - la poziția 268 (post vacant) referent clasa III la gradul profesional în loc de “superior” se va insera “principal”;  
Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ.
Art. 4 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de Primarul Municipiului Lupeni, Direcția Economică, Serviciul Achiziții, Investiții, Lucrări, Patrimoniu și Biroul Resurse Umane iar la cunoştinţă publică prin grija Secretarului Municipiului Lupeni.
Lupeni, 


26 mai 2022 

